4 หุ้น “กลุ่มพืชเกษตร” ควงแขนบวก โบรกชี้รับประโยชน์สงครามยืดเยื้อ-ซัพพลายน้อย
4 หุ้น “กลุ่มพืชเกษตร” ควงแขนบวก โบรกมองรับประโยชน์สงครามยืดเยื้อ ทำให้ซัพพลายในตลาดโลกลดลง ราคาดีดขึ้นตามราคาข้าวสาลีและข้าวบาเล่ย์
4 หุ้น “กลุ่มพืชเกษตร” ควงแขนบวก โบรกมองรับประโยชน์สงครามยืดเยื้อ ทำให้ซัพพลายในตลาดโลกลดลง ราคาดีดขึ้นตามราคาข้าวสาลีและข้าวบาเล่ย์
7 มี.ค. 2565

ผู้สื่อข่าวรายงานว่า หุ้นกลุ่มพืชเกษตรปรับตัวขึ้นเช้านี้สวนตลาดรวมที่ดิ่งลงกว่า 30 จุด เพราะราคาปรับตัวขึ้นหลังสถานการณ์ความตึงเครียดระหว่างรัสเซียกับยูเครนยืดเยื้อ ณ เวลา 11:49 น. นำโดย บริษัท อกริเพียว โฮลดิ้งส์ จำกัด (มหาชน) หรือ APURE อยู่ที่ระดับ 7.20 บาท เพิ่มขึ้น 0.40 บาท หรือ 5.88% โดยทำจุดสูงสุดที่ 7.40 บาท และทำจุดต่ำสุดที่ 6.90 บาท ด้วยมูลค่าการซื้อขาย 188.04 ล้านบาท
บริษัท ซันสวีท จำกัด (มหาชน) หรือ SUN อยู่ที่ระดับ 6.50 บาท เพิ่มขึ้น 0.10 บาท หรือ 1.56% โดยทำจุดสูงสุดที่ 6.75 บาท และทำจุดต่ำสุดที่ 6.25 บาท ด้วยมูลค่าการซื้อขาย 129.56 ล้านบาท
บริษัท น้ำตาลขอนแก่น จำกัด (มหาชน) หรือ KSL อยู่ที่ระดับ 3.44 บาท เพิ่มขึ้น 0.06 บาท หรือ 1.78% โดยทำจุดสูงสุดที่ 3.58 บาท และทำจุดต่ำสุดที่ 3.38 บาท ด้วยมูลค่าการซื้อขาย 77.52 ล้านบาท
บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI อยู่ที่ระดับ 3.76 บาท เพิ่มขึ้น 0.08 บาท หรือ 2.17% โดยทำจุดสูงสุดที่ 3.84 บาท และทำจุดต่ำสุดที่ 3.62 บาท ด้วยมูลค่าการซื้อขาย 44.58 ล้านบาท
นายศราวุธ เตโชชวลิต ผู้อำนวยการอาวุโสฝ่ายวิเคราะห์ บล.อาร์เอชบี (ประเทศไทย) กล่าวว่า ราคากลุ่มสินค้าเกษตร ปรับตัวขึ้นรับประโยชน์จากสถานการณ์สู้รบระหว่างรัสเซียกับยูเครนยืดเยื้อ ทำให้ซัพพลายในตลาดโลกลดลง ทำให้สินค้าโภคภัณฑ์ทรงตัวในระดับสูง และขึ้นอยู่กับสถานการณ์สู้รบระหว่างรัสเซียและยูเครน โดยข้าวโพด ราคาดีดขึ้นตามราคาข้าวสาลีและข้าวบาเล่ย์ (APURE, SUN)
ส่วนราคาปาล์มน้ำมันได้ปรับตัวขึ้นมา 4-5 วันแล้ว กว่า 10% ประกอบกับผู้ผลิตปาล์มน้ำมันรายใหญ่อยู่ในเอเชีย คือ อินโดนีเซีย มาเลเซีย ไทย ก็มีการระบาดโควิดอยู่ทำให้ซัพพลายน้อยลง
ทั้งนี้แนะนำ “เก็งกำไร” ได้ ถ้าทั้งสองฝ่ายยังไม่มีการเจรจา แต่หากมีการเจรจาให้ขายทำกำไร